Na temelju članka 32. Statuta Općine Vrbje („Službeni glasnik općine Vrbje” br. 3/18, 02/21), te na temelju Odluke o sufinanciranju smještaja djece u dječji vrtić u 2022.g. od 21.12.2021.g. („Službeni glasnik Općine Vrbje“ br.05/2021.), Općinsko vijeće Općine Vrbje na 6.sjednici održanoj dana 26.08.2022. godine, donosi

**O D L U K A**

 **o izmjenama i dopunama Odluke o sufinanciranju smještaja djece u dječji vrtić**

**u 2022.godini**

**I.**

**Točka I. Odluke o sufinanciranju mijenja se i glasi:**

 „ Općina Vrbje sufinancirat će smještaj djece sa prebivalištem u Općini Vrbje u dječji vrtić u visini iznosa do 1.500,00 kuna po djetetu.

 Ako je ekonomska cijena smještaja u dječji vrtić niža od tisuću kuna, odobrava se financiranje smještaja u visini ekonomske cijene vrtića.“

**II.**

**Točka IV. Odluke o sufinanciranju mijenja se i glasi:**

Trošak sufinanciranja smještaja u dječji vrtić snosit će Proračun Općine Vrbje za 2022.g

 Odluka se primjenjuje od 01.09.2022.g. do 31.12.2022.g.

**III.**

Odluka stupa na snagu danom donošenja i objavit će se u „Službenom glasniku Općine Vrbje“.

  **REPUBLIKA HRVATSKA**

 **BRODSKO POSAVSKA ŽUPANIJA**

 **OPĆINA VRBJE**

 **OPĆINSKO VIJEĆE**

 **KLASA:402-02/22-01/01**

 **URBROJ: 2178-19-03-22-1**

 **Vrbje, 26.08.2022.**

 **PREDSJEDNIK OPĆINSKOG VIJEĆA:**

 **Milan Brkanac**